Държавен вестник, бр. 93, 2005 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  93
Член 17
Влизане в сила
1. Този протокол влиза в сила на деветдесе-
тия ден от датата на предаване за съхранение
на депозитаря на шестнадесетия документ за
ратифициране, приемане, утвърждаване или
присъединяване.
2. За всяка държава и организация, отгова-
ряща на изискванията на чл. 14, ал. 1, която
ратифицира, приема или утвърждава този про-
токол или се присъединява към него след като
бъде депозиран шестнадесетият документ за
ратифициране, приемане, утвърждаване или
присъединяване, протоколът влиза в сила на
деветдесетия ден от датата на депозиране от
тази страна на документа є за ратифициране,
приемане, утвърждаване или присъединяване.
Член 18
Оттегляне
По всяко време след изтичане на пет години
от датата на влизане в сила на този протокол
спрямо дадена страна тази страна може да се
оттегли от протокола, като изпрати за това пис-
мено уведомление до депозитаря. Всяко такова
оттегляне влиза в сила на деветдесетия ден от
датата на получаване от депозитаря на това уве-
домление или по-късно в срок, който може да
бъде посочен в уведомлението за оттегляне.
Член 19
Автентичност на текстовете
Оригиналът на този протокол, чийто ан-
глийски, руски и френски текст се приемат за
еднакво автентични, се предава за съхранение
на Генералния секретар на Организацията на
обединените нации.
За да удостоверят това, долуподписаните,
надлежно упълномощени за това, подписаха
този протокол.
Подписан в Гьотеборг, Швеция, на тридесе-
ти ноември хиляда деветстотин деветдесет и де-
вета година.
ПРИЛОЖЕНИЕ I
КРИТИЧНИ НАТОВАРВАНИЯ И НИВА
I. Критични натоварвания от киселинност
А. За страни в географския обхват на ЕМЕП
1. Критичните натоварвания (както е дефини-
рано в чл. 1) от киселинност за екосистемите се
определят в съответствие с Наръчника за мето-
дологиите и критериите за картографиране на кри-
тични нива/товари и географските области, къде-
то те са превишени към конвенцията. Те пред-
ставляват максималното количество окисляващи
отлагания, които една екосистема може да поне-
се в дългосрочен аспект, без да бъде увредена.
Критичните натоварвания от киселинност по от-
ношение на азота отчитат процесите на отстра-
няване на азота вътре в екосистемата (например
поглъщане от растителност). Критичните нато-
варвания от киселинност по отношение на сярата
не отчитат тези процеси. Комбинираният серен и
азотен критичен товар от киселинност отчита азо-
та само когато азотното отлагане е по-голямо от
възможностите на екосистемата за отстраняване
на азота. Всички критични натоварвания, доклад-
вани от страните, са обобщени с цел да бъдат при-
лагани в модели за комплексна оценка, които да
бъдат използвани при определянето основните
принципи за установяване на емисионните тава-
ни, дадени в приложение II.
Б. За страни в Северна Америка
2. За Източна Канада критичните натоварва-
ния от сяра плюс азот за залесени екосистеми са
определени с научни методологии и критерии
(Оценка на киселинните дъждове в Канада,
1997 г.), подобни на тези в Наръчника за методо-
логиите и критериите за картографиране на кри-
тични нива/товари и географските области, къде-
то те са превишени към конвенцията. Стойности-
те за критичните товари от киселинност за Из-
точна Канада (както са определени в чл. 1) са за
сулфат във валежите, изразен в kg/ha/y. Провин-
ция Алберта в Западна Канада, където нивата на
отлаганията понастоящем са под екологичните
граници, е приела базисната система за класифи-
кация на критичните натоварвания за потенци-
ална киселинност при почвите, използвана в Ев-
ропа. Потенциалната киселинност се определя,
като общите (влажни и сухи) отлагания от основ-
ни катиони се извадят от тези от сяра и азот. В
допълнение към критичните натоварвания за по-
тенциална киселинност провинция Алберта е ус-
тановила целеви и мониторингови товари за уп-
равление на подкисeляващите емисии.
3. За Съединените американски щати после-
диците от подкисeляването се изчисляват чрез
оценка на чувствителността на екосистемите,
общото натоварване в екосистемите от под-
кисeляващи съединения и неопределеността,
свързана с процесите на отстраняване на азот в
рамките на екосистемите.
4. Тези натоварвания и ефекти се използват в
моделирането на интегрираната оценка и дават
насоки за определянето на емисионни тавани и/или
намаляването на емисиите за Канада и Съединени-
те американски щати, дадени в приложение II.
II. Критични натоварвания от биогенен азот
За страни в географския обхват на ЕМЕП
5. Критичните натоварвания (както са опреде-
лени в чл. 1) от биогенен азот (еутрофикация) за
екосистемите се определят в съответствие с На-
ръчника за методологиите и критериите за кар-
тографиране на критични нива/товари и географ-
ските области, където те са превишени към кон-
венцията. Те представляват максималното коли-
чество еутрофициращи биогенни отлагания, кои-
то една екосистема може да понесе в дългосрочен
аспект, без да бъде увредена. Всички критични на-
товарвания, докладвани от страните, са обобщени
с цел да бъдат прилагани в модели за комплексна
оценка, които да бъдат използвани при определя-
нето основните принципи за установяване на еми-
сионните тавани, дадени в приложение II.